**DĖL ROKIŠKIO RAJONO SAVIVALDYBĖS 2022 M. VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS PATVIRTINIMO**

2022 m. sausio 28 d. Nr. TS-

Rokiškis

# Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Lietuvos Respublikos žemės ūkio ministro 2021 m. gruodžio 27 d. įsakymu Nr. 3D-863 ,,Dėl 2022 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ patvirtintomis specialiosiomis tikslinėmis dotacijomis melioracijai, Lietuvos Respublikos Vyriausybės 2020 m. kovo 18 d. nutarimu Nr. 243 „Dėl valstybės investicijų 2020–2022 metų programoje numatytų valstybės kapitalo investicijų paskirstymo pagal asignavimų valdytojus ir investicijų projektus (investicijų projektų įgyvendinimo programas)“, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu, Valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo, melioracijos darbų finansavimo taisyklėmis, patvirtintomis Lietuvos Respublikos žemės ūkio ministro 2013 m. kovo 21 d. įsakymu Nr. 3D-211, Lietuvos Respublikos žemės ūkio ministro 2005 m. gegužės 12 d. įsakymu Nr. 3D-271 ,,Dėl valstybės biudžeto specialiosiomis tikslinėmis dotacijomis einamiesiems tikslams finansuojamų melioracijos darbų žemės ūkio paskirties žemėje prioritetų“, Rokiškio rajono savivaldybės taryba n u s p r e n d ž i a:

Patvirtinti Rokiškio rajono savivaldybės 2022 m. valstybės lėšomis finansuojamų melioracijos darbų programą (pridedama).

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu: Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Dovilė Žėkaitė

PATVIRTINTA

 Rokiškio rajono savivaldybės tarybos

 2022 m. sausio 28 d. sprendimu Nr. TS-

**ROKIŠKIO RAJONO SAVIVALDYBĖS 2022 M. VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMA**

|  |  |  |  |  |
| --- | --- | --- | --- | --- |
| **Eil.****Nr.** | **Darbų, paslaugų pavadinimas** | **Mato vnt.** | **Preliminarus kiekis** | **Darbų vertė (Eur)** |
| **I. 2022 M. SPECIALIOSIOS TIKSLINĖS DOTACIJOS** |
| 1. | Avarinių, valstybei nuosavybės teise priklausančių melioracijos statinių remontas (iki 20 proc. melioracijos darbams skirtų lėšų): | - | - | 57 200 |
| 1.1. | 12,5 cm ir didesnio skersmens drenažo rinktuvų remontas kiti melioracijos statinių avariniai remonto darbai; | km | 1,5 | 46 200 |
| 1.2. | vandens pralaidų remontas  | vnt. | 3 | 11 000 |
| 2. | Melioracijos statinių priežiūros darbai (griovių šlaitų šienavimas) | km | 150 | 88 200 |
| 3. | Tvenkinių hidrotechnikos statinių priežiūros darbai | vnt. | 4 | 1 800 |
| 4. | Melioracijos griovių remonto darbai su projektavimo paslaugomis  | km | 14 | 132 300 |
| 5. | Techninės priežiūros paslaugos | - | - | 2 500 |
| 6. | Melioracijos fondo apskaita ir kadastras | ha | 70 017 | 4 000 |
|  | **Iš viso:** |  |  | **286 000** |
| **II. VALSTYBĖS INVESTICIJŲ 2022 METŲ PROGRAMA** |
| 1. | Rokiškio rajono Jūžintų seniūnijos Jūžintų kadastrinės vietovės griovių ir juose esančių statinių rekonstravimo darbai | km | 21,309 | \* |
| 2. | Rokiškio rajono Juodupės seniūnijos Didsodės kadastrinės vietovės griovių ir juose esančių statinių rekonstravimo darbai | km | 9,943 | \* |
| 3. | Rokiškio rajono Obelių seniūnijos Aleksandravėlės, Antanašės ir Gindvilių kadastrinėse vietovėse griovių ir juose esančių statinių rekonstravimo darbai | km | 16,169 | \* |
| 4. | Techninės priežiūros paslaugos | - | - | \* |
|  | **Iš viso:** |  |  | **737 000** |
|  | **Iš viso pagal abu finansavimo šaltinius:** |  |  | **1 023 000** |

# \*Rekonstravimo darbų sąmatinė vertė viešai neskelbiama. Nėra įvykdytas viešasis pirkimas.

#

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS 2022 M. VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS PATVIRTINIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

**Projekto tikslas – patvirtinti** Rokiškio rajono savivaldybės 2022 m. valstybės lėšomis finansuojamų  melioracijos darbų programą.

**Teisinio reguliavimo nuostatos.**

Sprendimo projektas parengtas vadovaujantis Valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo, melioracijos darbų finansavimo taisyklėmis, patvirtintomis Lietuvos Respublikos žemės ūkio ministro 2013 m. kovo 21 d. įsakymu Nr. 3D-211, Lietuvos Respublikos žemės ūkio ministro 2005 m. gegužės 12 d. įsakymu Nr. 3D-271 ,,Dėl valstybės biudžeto specialiosiomis tikslinėmis dotacijomis einamiesiems tikslams finansuojamų melioracijos darbų žemės ūkio paskirties žemėje prioritetų“.

**Sprendimo projekto esmė.**

Valstybės perduotai savivaldybėms funkcijai (melioracijos sistemų priežiūrai ir remontui) atlikti iš **valstybės biudžeto** skiriamos **specialiosios tikslinės dotacijos. Rokiškio rajono savivaldybei 202**2 **m.** šiai funkcijai **atlikti skirta 286 tūkst. Eur. Iš minėtų lėšų gali būti vykdomas tik** valstybei nuosavybės teise priklausančių melioracijos statinių (griovių, drenažo rinktuvų, jeigu jų skersmuo yra 12,5 cm ir didesnis) priežiūros ir remonto darbai**,** įskaitant priešprojektinius tyrinėjimus, techninės – sąmatinės dokumentacijos sudarymą, jos ekspertizę, darbų techninę priežiūrą bei kitus su šių projektų įgyvendinimu susijusius darbus. **Darbų apimtys, prioritetai nustatomi vadovaujantis Žemės ūkio ministerijos nustatytais teisės aktais (**2013 m. kovo 21 d. įsakymu Nr. 3D-211 ir 2005 m. gegužės 12 d. įsakymu Nr. 3D-271). Detalus melioracijos darbų reglamentavimas patvirtintas Melioracijos darbų, finansuojamų valstybės biudžeto lėšomis, tvarkos apraše, patvirtintame Rokiškio rajono savivaldybės tarybos.

Be specialiųjų tikslinių dotacijų, valstybės biudžeto lėšomis 2022 m. taip pat bus vykdomas **investicinis projektas**, pradėtas 2021 m. – ,,Rokiškio rajono melioracijos griovių rekonstrukcija 2021 - 2022 m.”, finansuojamas valstybės investicijų programos **(VIP) lėšomis**. 2021 m. iš minėto projekto buvo įvykdyti melioracijos griovių rekonstrukcijos darbai šešiose (Kamajų, Kazliškio, Kriaunų, Pandėlio, Panemunėlio ir Rokiškio kaimiškojoje) seniūnijose. Rekonstruota 61 km melioracijos griovių. 2022 m. tęsiant projektą bus rekonstruojama 47 km melioracijos griovių likusiose trijose (Juodupės, Jūžintų ir Obelių) seniūnijose.

**Laukiami rezultatai.**

Žemės ūkio veiklos sąlygų pagerinimas, suremontuojant/rekonstruojant 61 km griovių, atliekant kitus melioracijos priežiūros ir remonto darbus, galimybė potencialiems rangovams dalyvauti konkursuose ir vykdyti darbus bei paslaugas.

**Finansavimo šaltiniai ir lėšų poreikis**.

**Valstybės biudžeto lėšos (286 tūkst. Eur) skirtos** melioracijos sistemų priežiūrai ir remontui ir **valstybės investicijų 2020–2022 metų programoje numatytos valstybės kapitalo investicijų lėšos (737 tūkst. Eur).**

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Žemės ūkio skyriaus vyriausioji specialistė Dovilė Žėkaitė